Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 960

7. ELJÁRÁS 7.1. Vakoldat készítése Készítsünk vakoldatot oly módon, hogy a kivonási szakasztól kezdve végighaladunk az egész eljáráson, csak a mûtrágya vizsgálati minta bevitelét hagyjuk el belõle. 7.2. Kalibráló oldatok készítése Az egyes mikroelemekre megadott módszerrel készített kalibráló munkaoldatból készítsünk 100 ml-es mérõlombikokban legalább öt, növekvõ koncentrációjú kalibráló oldatot, melyek koncentrációja a spektrométer optimális mérési tartományába esik. Szükség esetén állítsuk be a sósav koncentrációt úgy, hogy a lehetõ legjobban megközelítse a hígított mintaoldat koncentrációját (6.2). A vas vagy a cink meghatározásakor öntsünk hozzá 10 ml-t ugyanabból a lantánsó oldatból (4.3.), mint amilyent a (6.2.) pontban használtunk. Töltsük jelig 0,5 mol/l sósavoldattal (4.2.), és jól keverjük össze. 7.3. Meghatározás Készítsük elõ a spektrométert (5.) a meghatározáshoz, és állítsuk be az egyes mikroelemekre a módszerben megadott hullámhossz-értéket. Porlasszuk be háromszor egymás után a kalibráló oldatokat (7.2.), a vizsgálandó oldatot (6.2) és a vakoldatot (7.1.). Közben jegyezzük fel az egyes eredményeket, és öblítsük át a mûszert desztillált vízzel az egyes porlasztások között. Készítsük el a kalibrációs görbét oly módon, hogy az egyes kalibráló oldatokra (7.2.) a spektrométeren leolvasott értékek átlagát felvesszük az ordinátán, az elem µg/ml-ben kifejezett, megfelelõ koncentrációját pedig az abszcisszán. Ebbõl a görbébõl határozzuk meg az Xs mintaoldatban (6.2.), és az Xb vakoldatban (7.1.) lévõ mikroelem-koncentrációkat, µg/ml-ben kifejezve.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes